



Fostul tenismen a dezvăluit că Isărescu le cere un milion de euro celor trei și l-a criticat în termeni duri pe Isărescu.





În octombrie 2017, numele grele din tenisul românesc, printre care Ilie Năstase, Ion Ţiriac şi Simona Halep au semnat petiţia. Guvernatorul BNR n-a trecut uşor peste şi i-a acţionat pe cei trei în judecată, susţine Năstase, care a dezvăluit şi un dialog din sala de judecată: "Domnul Isărescu ne-a dat în judecată. Pe mine, pe domnul Ţiriac şi pe domnişoara Halep. Pentru un milion de euro. Cei care am iniţiat treaba asta cu scrisoarea. Domnul judecător i-a pus o singură întrebare: 'Al cui este terenul? E al dumneavoastră?' Şi-a spus 'Nu, e al statului'. Păi atunci, domnule, cum să vă dăm noi un milion de euro? Înţelegeţi? E o răutate.Nu e numai la tenis, e şi la fotbal, că şi stadionul ăla e în paragină!", a spus Ilie Năstase pentru ProSport.





Apoi, Năstase a continuat să-l critice pe Mugur Isărescu: "Acolo are două hoteluri făcute, acolo stă mama, sora. E singura bază sportivă plătită de miliţieni, de Poliţie. Mâine, din păcate, a decis să vină în Parlament. El a decis să vină de parcă ţara e condusă de mama lui, de familia lui", a mai spus acesta.





Alături de cei trei au fost daţi în judecată şi Virginia Ruzici, Irina Begu, Sorana Cîrstea, Andrei Pavel, Horia Tecău, Marius Copil, Adrian Ungur, George Cosac, Cosmin Hodor şi Alina Cercel. Purtătorul de cuvânt al BNR, Dan Suciu, a oferit un punct de vedere:





"Habar n-am, nici vorbă! Ştiţi grupul acela de tenismeni, care au făcut o întâmpinare în instanţă pentru a contesta dreptul nostru de proprietate la Parcul cu Platani. Instanţa le-a respins întâmpinarea. Asta e tot! Din punctul nostru de vedere, acolo s-a terminat totul. Dacă ei contestă în apel, ne mai apărăm o dată. Dar nici vorbă ca noi să-i dăm în judecată (râde). Ei ne-au dat în judecată! Acum vreo două luni s-a dat sentinţa. Nu au avut calitate procesuală. Nu ştiu dacă s-a scris motivarea. Asta a fost toată povestea, noi n-am declanşat nicio acţiune", a spus Dan Suciu, pentru ProSport.